《虞美人（次沈庄可韵）》
宋代·郭应祥

天公有意留君住。故作纤纤雨。闭门觅句自持觞。并舍官梅时有、过来香。

沈郎诗骨元来瘦。更挹湘江秀。不须骂雨及嘲风。收拾个般都入、锦囊中。

作者简介：［约公元一二二四年前后在世］字承禧，临江人。生卒年均不详，约宋宁宗嘉定末前后在世。嘉定间进士。官楚、越间。其他事迹不可考。